En aviento de 1931, mientres un viache a la ciudat de Nueva York, Allan Melvill enfermó por una pneumonía, y morió o 28 de chinero de 1832. Alavez, os suyos fillos mayors albandonoron os suyos estudios: o mayor (clamato Gansevoort de nombre) establió un comercio con aduya de Peter Gansevoort (en ixas datas anyadió una e ta o suyo apellito ta formar Melville, qualcosa que facioron tamién os atros miembros d'a familia), y Herman treballó en a New York State Bank, banco que o tío suyo en yera uno d'os administradors.